אליעזר עבד אברהם

אֱלִיעֶזֶר, המכונה גם דַּמֶּשֶׂק אֱלִיעֶזֶר, הוא דמות מקראית, עבדו של אברהם אבינו. אליעזר נזכר בשמו במקרא פעם אחת בלבד בספר בראשית, לפני ברית בין הבתרים. עם זאת, לפי הפרשנות המקובלת, הוא גם גיבור הסיפור המופיע מאוחר יותר בפרק כ"ד, העוסק בחיפוש אחר כלה ליצחק בנו של אברהם. מדרשי חז"ל שונים עוסקים בסיפור זה.

 אזכור במקרא 
לפני ברית בין הבתרים אברם אומר לה': וַיֹּ֣אמֶר אַבְרָ֗ם אֲדֹנָ֤י יֱהֹוִה֙ מַה־תִּתֶּן־לִ֔י וְאָנֹכִ֖י הוֹלֵ֣ךְ עֲרִירִ֑י וּבֶן־מֶ֣שֶׁק בֵּיתִ֔י ה֖וּא דַּמֶּ֥שֶׂק אֱלִיעֶֽזֶר - .

המילים דמשק אליעזר אינן ברורות דיין. ניתנו הצעות שונות לפירושן, כגון: הדמשקי אליעזר, בן משק ביתי הוא [בן] דמשק אליעזר, דמשק, כלומר אליעזר, העיר דמשק של אליעזר יורשת אותי, לפי משה דוד קאסוטו הפירוש הפשוט הוא שם כפול כמו שניתן למצוא במקרא מספר פעמים.

בתרגום השבעים הפסוק הבא - "ובן משק ביתי" תורגם ובן ילידת משק, כלומר ששם אמו של אליעזר היה משק.

מציאת הכלה ליצחק

בסיפור מציאת הכלה ליצחק נזכר אדם בשם "עבד אברהם" אשר נשלח בידי אברהם אל משפחתו בחרן כדי למצוא אישה ליצחק, משום שלא רצה שבנו יינשא לנערה כנענית. אליעזר לקח עמו מתנות רבות, תכשיטים וכלי כסף וזהב. הוא יצא לארם נהריים והגיע לחרן, שם העבד חיפש מקום בו יוכל ללון, לאכול ולשתות.

העבד החליט להמתין ליד הבאר שמחוץ לעיר, משום שביקש לראות מי תהיה האישה שתשקה אותו ואת גמליו, שתהיה לשידוך מתאים ליצחק. לאחר שהמתין זמן מה ליד הבאר נגשה לשם נערה יפה שהסכימה לעזור לו בשאיבת המים והשקיית הגמלים, העבד החליט כי היא מתאימה להיות אשתו של יצחק. כאות תודה, נתן לה אליעזר  רבקה הציגה את עצמה ואת משפחתה לפניו והזמינה אותו ללון בביתם.
250px|ממוזער|שמאל|רבקה ליד הבאר, ציור מעשה ידי פאולו ורונזה
רבקה הזדרזה לשוב לביתה ולהודיע לבני משפחתה על האורח. משראה אחיה, לבן, את הזהב שהביאה, יצא למצוא את העבד וללוותו לביתם. העבד סיפר לבני ביתה של רבקה על מטרת בואו ועל אדונו וביקש את רבקה בשביל יצחק. בני ביתה של רבקה הסכימו לתת אותה כאישה ליצחק בתנאי שהנערה תסכים: . משהסכימה רבקה להינשא ליצחק, יצאה לדרך עם העבד ועם מינקתה. לפני לכתה, בירכו אותה בני ביתה: .

חז"ל במספר מקומות מזהים את העבד עם אליעזר.

בתלמוד נאמר כי אף שבקשתו הייתה שלא כהוגן אך הוא נענה כהוגן: .

 ניחוש 
חז"ל למדו מסיפורו של אליעזר בכך שביקש לדעת את האישה המתאימה על פי סימן שקבע, (וכן למדו מסיפור יהונתן במלחמת מכמש) את הגדרת איסור הניחוש:

הרמב"ם במשנה תורה הבין את דברי הגמרא כמגדירים את האיסור ההלכתי, וכך קבע שאסור לאדם לקבוע סימנים לא-רציונליים לעצמו:

אולם הראב"ד בהשגותיו על הלכה זו, תוקף את הרמב"ם בצורה חריפה, ומפרש את דברי הגמרא בצורה אחרת:המהר"ל מפרש שבשני המקרים לעיל אין איסור ניחוש משום שהמעשים לא היו שרירותיים, אלא היו ראויים מצד עצמם גם בלא הניחוש: במקרה הראשון, , ובמקרה השני גם . המהר"ל מסכם שהניחוש אסור .

דמותו במדרשים
על פי המדרש אליעזר היה אחד מאלה שנכנסו בחייהם לגן עדן. כן נאמר עליו במדרש כי שליטתו ביצרו כאברהם.

על פי חז"ל הוא אחד משני הנערים שליוו את אברהם ויצחק לעקידת יצחק.

בתלמוד בבלימסכת סנהדרין דף ק"ט, עמוד ב'. מסופר שאליעזר ביקר בעיר סדום והצליח בתחכום רב להינצל מחוקיהם המושחתים ואף להשתמש בהם לטובתו.

כשאברהם יצא להציל את לוט במלחמת ארבעת המלכים את החמישה, נאמר "וירק את חניכיו... 318 איש". לפי דרשת חז"ל לא היה זה אלא אליעזר בלבד, ושמו בגימטריה: 318.

רבי חמא בר חנינא אמר: , ופירש רבי אלעזר ; כמו כן את הפסוק (בראשית טו, ב) "הוא דמשק אליעזר" פירש רבי אלעזר .
 זהותו 
בפרקי דרבי אליעזר ובמסכת סופרים מזוהה אליעזר עבד אברהם עם עוג שעתיד היה להיות מלך הבשן, ומסופר שאברהם קיבלו במתנה מנמרוד לאחר שניצל מאור כשדים, ואברהם שחררו לאחר שטרח למצוא כלה ליצחק. בדעת זקנים לבעלי התוספות חתרו ליצירת הרמוניזציה בין אגדה זו, שעל פיה אליעזר הוא עוג שנהרג במלחמה עם ישראל, ובין המדרש הגורס שאליעזר עלה לגן עדן בחייו, וביארו ש"עוג" הוא תוארם של שושלת מלכי הבשן (בדומה לתואר פרעה של מלכי מצרים), ואליעזר אינו עוג שנהרג על ידי משה.

במדרש רבה נאמר שאליעזר הוא כנען, שנתקלל על ידי נח להיות עבד. המדרש מוסיף שעל ידי זה שנתגלגל להיות עבד לאברהם, יצא מקללת נח. על פי המדרש מסופר כי אליעזר חשק שיצחק ישא את בתו, ורמז על כך לאברהם, אך אברהם סירב בתוקף בתואנת קללת נח לכנען.

לקריאה נוספת
 .
 פינחס מנדל, "העבד, האיש והאדון: עיון בריטוריקה של פרק כד בבראשית", מחקרי ירושלים בספרות עברית י-יא, תשמ"ז-תשמ"ח 
 רות ברטל, ותהי לו לאשה, ויאהבה - האמהות והאבות בראי האמנות המערבית, הוצאת כרמל, 2018, הפרק "פגישת אליעזר ורבקה", עמ' 99–125.

קישורים חיצוניים

 איתמר ורהפטיג, אליעזר - עבד או איש , אתר אוניברסיטת בר-אילן
 אליעזר, עבד אברהם, באתר הספרייה הווירטואלית של מטח
 אליעזר עבד אברהם ובתו באתר "דעת"


הערות שוליים

קטגוריה:אברהם
קטגוריה:צדיקים שנכנסו בחייהם לגן עדן
קטגוריה:אישים בפרשת חיי שרה
קטגוריה:עבדים בתנ"ך
קטגוריה:כנען: אישים בתנ"ך

en:Eliezer#The son of Moses
fr:Éliézer#Éliézer de Damas
it:Eliezer#Ekuezer du Danasci
pt:Eliezer#Eliezer de Damasco
yi:אליעזר#אליעזר עבד אברהם